IMISLab/GreekWikipedia huggingface dataset:
Ένωση Ποδοσφαιρικών Σωματείων Ηλείας

Η Ένωση Ποδοσφαιρικών Σωματείων Ηλείας (Ε.Π.Σ.Η.) είναι αρμόδια για το ποδόσφαιρο στο νομό Ηλείας. Εδρεύει στην πόλη του Πύργου και είναι μέλος της Ελληνικής Ποδοσφαιρικής Ομοσπονδίας (Ε.Π.Ο.). Είναι υπεύθυνη για τη διεξαγωγή του τοπικού πρωταθλήματος και του κυπέλλου, όπως και των πρωταθλημάτων εφήβων και παίδων. Συντονίζει επίσης τις δραστηριότητες των μικτών ομάδων νέων και παίδων, οι οποίες εκπροσωπούν το νομό σε εθνικό επίπεδο.

 Η Ε.Π.Σ. Ηλείας ιδρύθηκε επίσημα το 1969 με απόφαση του τότε Γενικού Γραμματέα αθλητισμού Κωνσταντίνου Ασλανίδη μετά από εισήγηση του Νομαρχιακού Επιθεωρητή Σωματικής Αγωγής (Ν.Ε.Σ.Α.) Ηλείας, Αθανασίου Κοντογούρη. Η νέα ένωση αμέσως δημιούργησε σχολή διαιτητών όπου δήλωσαν συμμετοχή 45 ενδιαφερόμενοι. Τα ιδρυτικά μέλη της ένωσης είναι τα εξής:«Πανηλειακός»,«Αστέρας Αμαλιάδος»,«Αίας Γαστούνης»,«Ηλειακός Βαρθολομιού»,«Δόξα Νέας Μανωλάδος»,«Προοδευτική Παλαιάς Μανωλάδος»,«Πέλοπας Πύργου»,«Ηλειακός Λεχαινών»,«Παμβουπρασιακός Βάρδας»,«Ολυμπιάδα Πύργου». Η δομή του πρωταθλήματος της Ε.Π.Σ. Ηλείας είναι η εξής: Α1 Κατηγορία Α2 Κατηγορία Β΄ Κατηγορία 1ος όμιλος 2ος όμιλος 3ος όμιλος Στο θεσμό του κυπέλλου συμμετέχουν τα σωματεία της Ε.Π.Σ. Ηλείας. Ανά σύλλογο Επίσημος ιστότοπος
Η απόλαυση του Βούδα

Η απόλαυση του Βούδα ή "Λουοχάν ζάι" (Κινέζικα: 羅漢菜) είναι ένα χορτοφαγικό πιάτο της Κινεζικής, βουδιστικής κουζίνας. Είναι δημοφιλές πιάτο στους βουδιστές μοναχούς που ακολουθούν χορτοφαγική δίαιτα, αλλά η δημοτικότητα του έχει αυξηθεί επίσης σε όλον τον κόσμο. Είναι από τα πιο διαδεδομένα χορτοφαγικά κινέζικα πιάτα και είναι διαθέσιμο σχεδόν σε όλα τα κινέζικα εστιατόρια. Το πιάτο περιλαμβάνει διάφορα λαχανικά μαγειρεμένα σε σάλτσα σόγιας με μπαχαρικά. Τα συγκεκριμένα συστατικά που χρησιμοποιούνται ποικίλλουν σημαντικά τόσο εντός όσο και εκτός της Ασίας.

 Το όνομα "Λουοχάν"(羅漢菜) είναι κινέζικη μεταγραφή του Σανσκριτικού "Αρχάτ" που σημαίνει φωτισμένος ή ασκητής και το ζάι σημαίνει χορτοφαγικό πιάτο ή χορτοφαγική δίαιτα. Δηλαδή το κινέζικο όνομα του πιάτου "Λουοχάν Κάι" σημαίνει "Το χορτοφαγικό πιάτο του ασκητή". Όπως υποδηλώνει το όνομά του, είναι ένα πιάτο που παραδοσιακά απολαμβάνουν οι βουδιστές αλλά μπορεί να βρεθεί σε Κινέζικα εστιατόρια όλου του κόσμου. Παραδοσιακά σερβίρεται στα κινέζικα νοικοκυριά κατά τη διάρκεια της κινέζικης πρωτοχρονιάς επειδή, σύμφωνα με μια παλιά βουδιστική παράδοση, ο άνθρωπος πρέπει να απέχει από το κρέας τις πρώτες μέρες τις χρονιάς για να αποδείξει την πίστη του. Ακολουθεί μια λίστα με τα συστατικά που χρησιμοποιούνται στην απόλαυση του βούδα. Καθώς τα συστατικά διαφέρουν από μάγειρα σε μάγειρα, δεν χρησιμοποιούνται απαραίτητα όλα τα συστατικά. Συχνά χρησιμοποιούμενα κύρια συστατικά Σαγιττάρια η βελόφυλος διάφορα είδη μανιταριών της Κίνας βλαστάρι μπαμπού κομμάτια τόφου καρότο Νούντλς ρυζιού φύκια Καρποί από γκίγκο Σπόροι λωτού Κινέζικο λάχανο Φιστίκια μπιζέλια νεροκάστανο Σπανιότερα χρησιμοποιούμενα συστατικά βλαστοί σόγιας βλαστοί φτέρης Μποκ τσόι Κουνουπίδι Σέλινο διάφορα είδη μανιταριών κόκκινα τζίτζιφα Ρίζα λωτού αποξηραμένα όστρακα πατάτα αυγά ορτυκιού γαρίδες άνθη κενταυρέας καλαμπόκι κινέζικο κρασί σκόρδο Τζίντζερ σογιέλαιο σάλτσα στρειδιών τόφου τουρσί αλάτι σάλτσα σόγιας ζάχαρη
Διγελιώτικα Αχαΐας

Τα Διγελιώτικα είναι πεδινός οικισμός του Νομού Αχαΐας, αποτελεί έδρα της ομώνυμης Τοπικής Κοινότητας, και σύμφωνα με το «Πρόγραμμα Καλλικράτης» από 1/1/2011 ανήκει στο Δήμο Αιγιαλείας. Την περίοδο 1997-2010, βάσει του «Σχεδίου Καποδίστριας», ανήκε στον πρώην Δήμο Αιγίου ως έδρα του ομώνυμου πρώην Δημοτικού διαμερίσματος.

 Η δημογραφική εξέλιξη του οικισμού στον 21ο αιώνα είναι η εξής: Δίγελα Αχαΐας Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, Εφημερίδα της Κυβερνήσεως της Ελληνικής Δημοκρατίας, τχ. 2ο, φ. 3465 (28 Δεκεμβρίου 2012). Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9. Κεντρική Ένωση Δήμων και Κοινοτήτων (ΚΕΔΚΕ) - Ελληνική Εταιρία Τοπικής Ανάπτυξης και Αυτοδιοίκησης (ΕΕΤΑΑ), Λεξικό Διοικητικών Μεταβολών των Δήμων και Κοινοτήτων (1912-2001), Τόμοι Α΄-Β΄, Επιμέλεια έκδοσης: Γιάννης Μπαχάρας, Εκδόσεις ΕΕΤΑΑ, Αθήνα 2002. ISBN 960-7509-47-1. ISBN (SET) 960-7509-46-3. Θεόδωρος Η. Λουλούδης, Αχαΐα. Οικισμοί, οικιστές, αυτοδιοίκηση, Νομαρχιακή Επιχείρηση Πολιτιστικής Ανάπτυξης Ν.Α. Αχαΐας, Πάτρα 2010. Ε.Ε.Τ.Α.Α. - Διοικητικές μεταβολές Διγελιώτικων Αχαΐας. eetaa.gr. Ανακτήθηκε: 18/06/2018. Ε.Ε.Τ.Α.Α. - Διοικητικές μεταβολές Κοινότητας Διγελιώτικων Αχαΐας. eetaa.gr. Ανακτήθηκε: 18/06/2018.
Μεσιέ 66

Ο Μεσιέ 66 (γνωστός και ως Μ66 και NGC 3627) είναι ραβδωτός σπειροειδής γαλαξίας Σίφερτ 2 σε απόσταση περίπου 35 εκατομμυρίων ετών φωτός στον αστερισμό Λέοντα. Σχηματίζει μαζί με τον Μεσιέ 65 και τον NGC 3628 την «Τριάδα του Λέοντα». Εκπέμπει ακτίνες Χ και ραδιοκύματα. Έχει εμφανείς λωρίδες σκόνης και οι βραχίονές του παρουσιάζονται παραμορφωμένοι, πιθανώς μετά από συναντήσεις με άλλους γαλαξίες. Άλλα αποτελέσματα αυτών των συναντήσεων είναι μία πολύ υψηλή συγκέντωση μάζας στον πυρήνα και η απομάκρυνση υλικού από τον ένα βραχίονα, δημιουργώντας ένα ιδιαίτερα εμφανή και ασυνήθιστο βραχίονα και λωρίδες σκόνης. Πάνω στον δίσκο του γαλαξία υπάρχουν πολλές περιοχές ΗΙΙ, δηλαδή νεφελώματα.

 Ο Μεσιέ 66 ανακαλύφθηκε από τον Σαρλ Μεσιέ την 1 Μαρτίου 1780, μαζί με τον Μεσιέ 65. Υποδεικνύει ότι δεν εντόπισε αυτά τα δύο αντικείμενα το 1773, όταν ένας κομήτης πέρασε ανάμεσά τους, πιθανώς εξαιτίας της λαμπρότητας του κομήτη. Στον Μεσιέ 66 είχαν παρατηρηθεί μέχρι το 2009 4 υπερκαινοφανείς αστέρες, οι SN 1973R, SN 1989B (ο λαμπρότερος, με μέγιστο μέγεθος 12,2, του οποίου το άστρο προγεννήτορας είχε Η -9 περίπου), SN 1997bs και SN 2009hd. Στα 8,4 GHz (ραδιοκύματα) παρουσιάζεται μία τριπλή πηγή με διαστάσεις περίπου 2 λεπτών της μοίρας που σχετίζεται με την εσωτερική ράβδο του γαλαξία, ενώ υπάρχουν και άλλες περιοχές που προέρχονται από αστρογόνες περιοχές. Στις ακτίνες Χ ο γαλαξίας παρουσιάζει μία μικρή πηγή, κοντά στον ραδιοπηρύνα του γαλαξία, η οποία επεκτείνεται σε απόσταση δύο λεπτών της μοίρας από την πηγή, με ίδια διεύθυνση και μέγεθος με τα ραδιοκύματα. Στις παρατηρήσεις από το Διαστημικό Τηλεσκόπιο Αντίνων Χ Τσάντρα δεν εντοπίζεται ο πυρήνας της πηγής. SEDS: Spiral Galaxy M66 Αρχειοθετήθηκε 2007-12-11 στο Wayback Machine. Spiral Galaxy M66
Παναγία Αλεξιώτισσα

Η Παναγία Αλεξιώτισσα είναι ιστορικός ναός της Πάτρας με κοιμητήριο στον προαύλιο χώρο του, ο οποίος βρίσκεται μεταξύ των οδών 12ου Συντάγματος και Μαραγκοπούλου, ενώ την ίδια ονομασία φέρει και η εκεί συνοικία.

 Ο ναός έχει ιδιαίτερη ιστορική σημασία καθώς διαδραμάτισε σημαντικό ρόλο κατά την περίοδο της ύστερης Τουρκοκρατίας. Τα θυρανοίξια (εγκαίνια) του πραγματοποιήθηκαν το 1805. Το 1821 και ημέρα Κυριακή των Βαϊων οι Τούρκοι έκαψαν εκεί ζωντανό (ή έσφαξαν) τον παπα-Γιώργη, ιερέα της εκκλησίας, την ώρα που τελούσε την Θεία Λειτουργία την οποία δεν διέκοψε παρά την είδηση της έλευσης τους. Σήμερα προς τιμήν του εθνομάρτυρα ιερέα υπάρχει μνημείο που έχει τοποθετηθεί στον προαύλιο χώρο χώρο του ναού. Στο εκκλησιαστικό συγκρότημά της ανήκουν και τα παρεκκλήσια του Αγίου Λαζάρου και της Αγίας Άννης. Στο παρακείμενο νεκροταφείο, το οποίο αποτελεί το 3ο Δημοτικό Κοιμητήριο της πόλης, βρίσκονται τα ταφικά μνήματα του Ολυμπιονίκη Νικόλαου Ανδριακόπουλου και του πολιτικού Αχιλλέα Γεροκωστόπουλου. Παναγία Αλεξιώτισσα (συνοικία) Ιερά Μητρόπολις Πατρών Επίσημος ιστότοπος του Ι.Ν. Παναγίας Αλεξιωτίσσης
Κόλπος Χάντσον

Ο κόλπος Χάντσον ή κόλπος του Χάντσον (αγγλικά: Hudson Bay, γαλλικά: baie d'Hudson, ινουκτιτούτ: Kangiqsualuk ilua) είναι μεγάλος κόλπος στο βορειοανατολικό Καναδά. Ο κόλπος έχει έκταση 1.230.000 χλμ² και είναι από τους μεγαλύτερους κόλπους στο κόσμο. Πήρε το όνομά του από τον Χένρι Χάντσον, ο οποίος εξερεύνησε τον κόλπο το 1610.

 Ο κόλπος θεωρείται μέρος του βόρειου Ατλαντικού ωκεανού. Ο κόλπος είναι ρηχός, με μέσο βάθος 100 μέτρα και μέγιστο βάθος 260 μέτρα. Συνδέεται με τον Ατλαντικό με το στενό Χάντσον και τη θάλασσα του Λαμπραντόρ και με τον Αρκτικό μέσω της λεκάνης Φοξ και του στενού Φέρι και Έκλα. Έχει μήκος 1.370 χιλιόμετρα και πλάτος 1.050 χιλιόμετρα. Ο νότιος βραχίονας του κόλπου ονομάζεται κόλπος Τζέιμς. Ο κόλπος είναι παγωμένος 8 με 9 μήνες το χρόνο, με στρώμα πάγου πάχους μέχρι 2 μέτρα.Παροχετεύει μια πολύ μεγάλη έκταση, περίπου 3.861.400 χλμ², που περιλαμβάνει τμήματα του Οντάριο, του Κεμπέκ, του Σασκάτσουαν, της Αλμπέρτας, το μεγαλύτερο τμήμα της Μανιτόμπα, το νοτιοανατολικό Νούναβουτ και τμήματα της Βόρειας Ντακότας, της Νότιας Ντακότας, της Μινεσότα και της Μοντάνα. Ο κόλπος Χάντσον ανυψώνεται με ρυθμό 17 χιλιοστών το χρόνο καθώς επανέρχεται μετά την πίεσή του προς τα κάτω λόγω του λαυρεντιανού στρώματος πάγου, το οποίο είχε πάχος 2 με 3 χιλιόμετρα και έλιωσε ολοκληρωτικά πριν 10.000 χρόνια, στο τέλος της εποχής των παγετώνων. Ο ρυθμός ανύψωσης είναι ο ταχύτερος στο κόσμο. Το φαινόμενο αυτό έχει οδηγήσει σε πτώση του επιπέδου της θάλασσας στο κόλπο, σε αντίθεση δηλαδή με τις υπόλοιπες θάλασσες στο κόσμο. Υπολογίζεται ότι ο κόλπος θα ανέβει άλλα 200 μέτρα μέχρι να σταματήσει η ανύψωση, κάτι που θα συμβεί σε 5.000 χρόνια.
Ρόουντ Γουόριορς

Οι Ρόουντ Γουόριορς (αγγ. The Road Warriors) ήταν μια ομάδα στο άθλημα της επαγγελματικής πάλης, που αποτελούσαν οι Μάικλ "Χοκ" Χέγκστραντ και Τζόσεφ "Άνιμαλ" Λορινάιτις. Μάνατζέρ τους, τα περισσότερα χρόνια ήταν ο Πολ Έλερινγκ. Η ομάδα μπήκε στο Hall of Fame του WWE, το 2011, στην τελετή παρευρέθησαν και τιμήθηκαν ο Έλερινγκ και ο Λορινάιτις (Άνιμαλ), καθώς ο "Χοκ" Χέγκστραντ έχει πεθάνει. Οι δύο παλαιστές, Χοκ και Άνιμαλ έχουν κατακτήσει δύο φορές το Παγκόσμιο Πρωτάθλημα ομάδων. Επίσης, ένας από τους υπόλοιπους παλαιστές, που συμμετείχε στο γκρουπ κατά διαστήματα, ήταν ο Τζον Χάιντενρεϊχ, μάλιστα στο πλευρό του Άνιμαλ, το 2005, κατέκτησαν το Ομαδικό Πρωτάθλημα WWE μία φορά.

 Το όνομα της ομάδας ήταν το Ρόουντ Γουόριορς στις εταιρείες πάλης: American Wrestling Association, National Wrestling Alliance, και World Championship Wrestling. Στην εταιρεία World Wrestling Federation, το όνομα για τυπικούς λόγους άλλαξε σε Λεγεώνα των Ντουμ (αγγ. Legion of Doom). Οι Γουόριορς σε όλη την καριέρα τους, υποδύονταν δύο ισχυρότατους παλαιστές με βαμμένο το πρόσωπό τους. Για μερικές περιόδους, κι άλλοι παλαιστές, έμπαιναν στο γκρουπ. Στην Ιαπωνία την δεκαετία του 1990, ο Κενζούκε "Πάουερ Γουόριορ" Σασάκι ήταν σύμμαχος με τους "Χοκ" και "Άνιμαλ", είτε με τον έναν από τους δύο. Κατά γενική ομολογία, χαρακτηρίζονται ως μια από τις καλύτερες ομάδες επαγγελματικής πάλης όλων των εποχών. Οι δύο κύριοι της ομάδας, είχαν δημιουργήσει το δικό τους στυλ, εκτός ρινγκ και εντός ρινγκ, με νέες ομαδικές κινήσεις, που έκαναν αρκετούς οπαδούς πάλης να τους λατρέψουν. Το 2011, εισήχθησαν σαν ομάδα, στο τιμητικό Hall of Fame (WWE). Χοκ Ο Μάικλ Τζέιμς Χεγκστράντ (26 Ιανουαρίου 1957 – 19 Οκτωβρίου 2003) ήταν ένας Αμερικανός επαγγελματίας παλαιστής. Είναι γνωστότερος ως "Χοκ" Ρόουντ Γουόριορ. Άνιμαλ Ο Τζόσεφ Άαρον "Τζο" Λορινάιτις (γεννημένος στις 26 Ιανουαρίου 1960) είναι Αμερικανός επαγγελματίας παλαιστής, περισσότερο γνωστός ως "Άνιμαλ" Ρόουντ Γουόριορ. Είναι αδερφός του Τζον Λορινάιτις, που εργάζεται στο WWE. Πολ Έλερινγκ Ο Πολ Έλερινγκ (γεννημένος στις 22 Αυγούστου 1953) είναι ένας πρώην επαγγελματίας μάνατζερ πάλης. Ήταν ο μάνατζερ της ομάδας των Χοκ και Άνιμαλ. Κενσούκε Σασάκι Ο Κενσούκε Σασάκι (γεννημένος 4 Αυγούστου 1966) είναι Ιάπωνας επαγγελματίας παλαιστής. Γνωστός σε εταιρείες πάλης της χώρας του κυρίως, αλλά και σαν μέλος της ομάδας των Χοκ και Άνιμαλ, με το όνομα Πάουερ Γουόριορ Μπράιαν Άνταμς Ο Μπράιαν Κέιθ Άνταμς (14 Απριλίου 1964 – 13 Αυγούστου 2007) ήταν ένας Αμερικανός επαγγελματίας παλαιστής. Είχε το όνομα Κρας την περίοδο που συνεργάστηκε με τους Γουόριορς. Ντάρεν Ντρόζντοφ Ο Ντάρεν Ντρόζντοφ (γεννημένος στις 7 Απριλίου 1969) αγωνίστηκε για λίγο στο πλευρό των Γουόριορς με το όνομα Ντροζ, ήταν επίσης παίκτης χόκεϊ. Τζον Χάιντενρεϊχ Ο Τζον Χάιντενρεϊχ (γεννημένος στις 28 Ιουνίου 1969) είναι ένας Αμερικανός επαγγελματίας παλαιστής. Έγινε με τον Άνιμαλ μια φορά ομαδικός πρωταθλητής. Σάνι Κρίστι Χέμι Προφίλ WWE Hall of Fame Professional Wrestling Hall of Fame Προφίλ
Ινδικός φεμινισμός

Ο Ινδικός φεμινισμός είναι το κίνημα εκείνο των ινδουϊστριών γυναικών, το οποίο αποσκοπεί να ανατρέψει τις περί την θέση και τον ρόλο της γυναίκας αντιλήψεις που επιβάλει η ινδουιστική θρησκευτική παράδοση.

 Οι ρίζες του ινδικού φεμινισμού εντοπίζονται στα τέλη του 19ου αιώνα. Ειδικότερα από το 1880 κι έπειτα μεσοαστές γυναίκες άρχισαν να εισχωρούν δειλά-δειλά στην επαγγελματική ζωή και να συμμετέχουν ενεργότερα στο νεο-ινδουιστικό μεταρρυθμιστικό ρεύμα. Μία εκ των πρωτοπόρων αυτής της πρώτης περιόδου υπήρξε η Παντίτα Ραμαμπάι (Pandita Ramabai) (1858-1922). Aυτή αγωνίστηκε για τη μόρφωση των κοριτσιών οι οποίες χήρευαν σε παιδική ηλικία, την εισαγωγή γυναικών στις ιατρικές σχολές, και την κατάρτισή τους ως δασκάλες. Το 1887 συνέγραψε το βιβλίο The High Caste Hindu Woman. Δύο χρόνια αργότερα (1889) ίδρυσε ένα οικοτροφείο και σχολείο για την εκπαίδευση νεαρών χηρών. Η ίδια καταγόταν από βραχμανική οικογένεια, αλλά απογοητευμένη από την έλλειψη ευκαιριών για τις γυναίκες εντός του νεο-ινδουιστικού μεταρρυθμστικού κινήματος την οδήγησε στην απόφασή της να ασπαστεί τον χριστιανισμό, μια απόφαση που με τη σειρά της επέφερε τον εξοβελισμό της από την κάστα στην οποία ανήκε.Η έκκλησή της για παροχή εκπαίδευσης στις γυναίκες με το επιχείρημα ότι ως «μητέρες του έθνους (mothers of nation) θα έπρεπε να εκπαιδευθούν επαρκώς» βρήκε ανταπόκριση και σε άλλες γυναίκες, οι οποίες έσπευσαν να την υποστηρίξουν. Η Sarojini Naidu (1876-1949), η μετέπειτα αρχηγέτιδα του φεμινιστικού κινήματος και του Ινδικού Εθνικού Κογκρέσου, διακήρυξε: «Εκπαιδεύστε τις γυναίκες σας και το έθνος θα φροντίσει τον εαυτό του [...] το χέρι που κουνά την κούνια κυβερνά τον κόσμο». Μαζί με την θεοσοφίστρια Annie Bessant προέβαλε τις ιδιότητες των ινδουιστικών θεαινών και γυναικείων μορφών της ινδικής μυθολογίας προκειμένου να υποδείξουν πρότυπα ρόλων για τις γυναίκες. Η τακτική τους αποσκοπούσε στο να ενθαρρυνθεί η συμμετοχή των γυναικών στον εθνικοαπελευθερωτικό αγώνα. Από τις αρχές του 1920 μέχρι και το 1947 οπότε επιτεύχθηκε η εθνική ανεξαρτησία, πολλές γυναίκες, συνοδευόμενες από άνδρες, εντάχθηκαν σε ομάδες που διοργάνωναν απεργίες και διαδηλώσεις. Με την εδραίωση της ινδικής ανεξαρτησίας οι γυναίκες κινήθηκαν προς την κατεύθυνση της διεκδίκησης ίσων διακαιωμάτων με τους άνδρες. Αν και με το σύνταγμα του 1950 κατοχυρώθηκε η ισότητα μεταξύ ανδρών και γυναικών, δεν δρομολογήθηκε η συγκρότηση ενός νεόυ ινδουιστικού οικογενειακού δικαίου (Hindu Code Bill). Έτσι αιτήματα που συνδέονταν με την αύξηση του μέσου ορίου ηλικίας προς αρραβώνα και γάμου, το δικαίωμα της γυναίκας να αιτήσει την έκδοση διαζυγίου και αλλαγές στην νομοθεσία σχετικά με την προικοδότηση και την κληρονομιά, δεν υλοποιήθηκαν. Στις δεκαετίες του 1970 και 1980 πολιτικοποιημένες και μορφωμένες γυναίκες προέβησαν σε συγκρότηση συλλόγων και ομάδων, ανεξαρτήτως κάστας, σε πόλεις , κωμοπόλεις και χωριά, αγωνιζόμενες κατά της απόδοσης προίκας, της κακομεταχείρισης γυναικών, του βιασμού. Σταθμός στην ιστορία του Ινδικού φεμινιστικού κινήματος ήταν η έκδοση του ΄΄Manushi΄΄, το 1978, ενός περιοδικού για τις γυναίκες από γυναίκες.
Άριαν Τζούμπα

Ο Αριάν Τζούμπα είναι παλαίμαχος διεθνής Αλβανός ποδοσφαιριστής που αγωνιζόταν ως κεντρικός αμυντικός, με πολύχρονη παρουσία στο ελληνικό πρωτάθλημα, κυρίως με τη φανέλα του ΠΑΣ Γιάννινα.

 Ο Τζούμπα γεννήθηκε στις 9 Ιουλίου 1968 στο Αργυρόκαστρο και ξεκίνησε την καριέρα του το 1987 από την τοπική Λουφτετάρι για να συνεχίσει το 1992 στον ΠΑΣ Γιάννινα, όπου έμεινε ως το 1994. Ακολούθησαν η Καλαμάτα (1994-97) και ο Ηρακλής (1997-98). Κατόπιν αγωνίστηκε για μια σεζόν στο κυπριακό πρωτάθλημα με την Ένωση Νέων Παραλιμνίου, για να επιστρέψει στον ΠΑΣ Γιάννινα, όπου παρέμεινε μέχρι το 2004 όταν και μεταπήδησε στον Μεσσηνιακό, όπου και έκλεισε την καριέρα του ένα χρόνο μετά. Με την εθνική Αλβανίας αγωνίστηκε συνολικά 48 φορές από το 1989 ως το 2003.
Ιράμπα (φυλή)

Οι Ιράμπα (Iramba) ή Νιλάμπα (Nilamba), άλλως Νυϊλάμπα (Nyilamba), είναι μια εθνοτική και γλωσσική ομάδα που έχει τη βάση της στην Περιφέρεια Σινυάνγκα (Shinyanga Region) στη βόρεια Τανζανία. Το 1987, ο πληθυσμός των Νιλάμπα (Nilamba) εκτιμάτο σε 400.000 άτομα, με άλλα 50.000 επιπλέον άτομα να ομιλούν την γλώσσα Νιλάμπα.

 Οι περισσότεροι από τους Ιράμπα (Iramba), συνήθως ασχολούνται με την παραδοσιακή γεωργία, καλλιεργώντας κεχρί (millet), αραβόσιτο, σόργο (ζαχαρόχορτο (sorghum)) και ρύζι· εκτρέφουν επίσης, βοοειδή, αιγοπρόβατα και πουλερικά. Επίσης, λιγοστοί Ιράμπα (Iramba), καλλιεργούν φιστίκια όπως και φυτά καστορέλαιου, για πρόσθετο εισόδημα. Μασσάι Λουγκούρου Μακόντε (φυλή) Τούρου (φυλή) (Αγγλικά) https://www.ethnologue.com/map/TZ τελευταία επίσκεψη: 27 Σεπτεμβρίου 2016
Ποχίβα Τουιονετόα

Ο Ποχίβα Τουιονετόα (Pohiva Tu'i'onetoa ,30 Ιουνίου 1961 - 18 Μαρτίου 2023) ήταν λογιστής και πολιτικός από την Τόνγκα , πρωθυπουργός της χώρας του από το 2019 έως το 2021. Διαδέχθηκε στην πρωθυπουργία τον Σεμίσι Σίκα, ο οποίος είχε υπηρετήσει ως πρωθυπουργός, μετά το θάνατο του Ακιλίσι Ποχίβα . Γεννημένος στο Ταλαφόου, ο Τουιονετόα αποφοίτησε από το Ινστιτούτο Ορκωτών Λογιστών της Νέας Ζηλανδίας το 1982 και στη συνέχεια το Πανεπιστήμιο Μονάς το 1993. Έχει πτυχίο οικονομικής διαχείρισης και μεταπτυχιακό . Είναι επίσης πιστοποιημένος λογιστής διαχείρισης . Απεβίωσε στις 18 Μαρτίου 2023

 Προσλήφθηκε στο Δημόσιο τον Ιανουάριο του 1979. Ήταν ο επίσημος εκκαθαριστής του Εμπορικού Τμήματος του Υπουργείου Δικαιοσύνης στο Χάμιλτον της Νέας Ζηλανδίας . Μεταξύ 1983 και 2014 υπηρέτησε ως ελεγκτής της Τόνγκα. Ήταν ιδιώτης γραμματέας του βασιλιά Ταουφααχάου Τούπου Δ΄ από το 1987 ως το 1988, και επίσης υπάλληλος στο Ανακτοβούλιο κατά την ίδια περίοδο. Διεκδίκησε ανεπιτυχώς μία έδρα στο κοινοβούλιο στις γενικές εκλογές του 2010. Στις γενικές εκλογές του 2014, εξελέγη στη Νομοθετική Συνέλευση της Τόνγκα για να εκπροσωπήσει την 10η εκλογική περιφέρεια της Τονγκατάπου. Στην κυβέρνηση του Ακιλίσι Ποχίβα ήταν υπουργός Εργασίας, Εμπορίου και Βιομηχανίας και υπουργός Αστυνομίας, Φυλακών και Πυροσβεστικών Υπηρεσιών. Τον Μάρτιο του 2017 διορίστηκε υπουργός Εσόδων και Τελωνείων αντικαθιστώντας την Tεβίτα Λαβεμαάου. Κατείχε τη θέση αυτή μέχρι τον Ιανουάριο του 2018, όταν διορίστηκε υπουργός Οικονομικών και Εθνικού Σχεδιασμού. Στις 27 Σεπτεμβρίου 2019, ο Τουιονετόα εξελέγη πρωθυπουργός με δεκαπέντε ψήφους έναντι οκτώ για τον Σεμίσι Σίκα, ο οποίος υπηρετούσε ως υπηρεσιακός πρωθυπουργός. Ανακοινώθηκε επίσημα από τον βασιλιά Τουπόου ΣΤ΄ στις 9 Οκτωβρίου 2019. Ανακοίνωσε τη σύνθεση της κυβέρνησής του στις 10 Οκτωβρίου Στις 12 Ιανουαρίου 2021 ο πρωθυπουργός επέζησε πρότασης δυσπιστίας στο Κοινοβούλιο, με 13 ψήφους υπέρ της κυβέρνησης έναντι 9. Επανεξελέγη βουλευτής στις εκλογές του 2021, όμως αντικαταστάθηκε στη θέση του πρωθυπουργού από τον Σιαόσι Σοβαλένι.
Α΄ Εθνική Κατηγορία υδατοσφαίρισης ανδρών 1977

Το πρωτάθλημα Ελλάδας υδατοσφαίρισης ανδρών 1977 ήταν το πρώτο που διεξήχθη με την ονομασία “Α' Εθνική κατηγορία”. Ολοκληρώθηκε στις 26 Σεπτεμβρίου 1977, με τον τελικό αγώνα μπαράζ ανάμεσα στον Εθνικό και τον Ολυμπιακό που κατοχυρώθηκε με 5–0 υπέρ του Εθνικού. Έγιναν 2 γύροι στα κολυμβητήρια των ομάδων. Πρωταθλητής αναδείχθηκε ο Εθνικός, καθώς ο Ολυμπιακός αποχώρησε μετά 1'25 από την έναρξη του αγώνα, αμέσως μετά το 1ο γκολ που έβαλε ο Γούνας και τα φοβερά επεισόδια που ακολούθησαν.

 Εθνικός και Ολυμπιακός είχαν στην κανονική περίοδο από μια ήττα ο καθένας. Ο Ολυμπιακός είχε επικρατήσει του Εθνικού με 6–1 στον α' γύρο. Στον τελευταίο αγώνα του β' γύρου, ο Ολυμπιακός έχασε την ευκαιρία ακόμη και με ισοπαλία να κερδίσει το πρωτάθλημα, αφού έχασε από τον Εθνικό με 3–2. Τον αγώνα παρακολούθησαν πάνω από 2.000 οπαδών στο ολυμπιακό κολυμβητήριο του Ζαππείου. Η ατμόσφαιρα υπήρξε, πριν καν αρχίσει ο αγώνας, ηλεκτρισμένη αλλά με την πολυάριθμη παρουσία της αστυνομίας (100 αστυνομικοί και 50 κρανοφόροι), αποφεύχθηκαν τα επεισόδια στις εξέδρες μεταξύ των οπαδών κάτι που όμως δεν συνέβη μέσα στην πισίνα ανάμεσα στους παίκτες των δύο ομάδων. Ο 17χρονος Γούνας σκοράρει το πρώτο γκολ του αγώνα και πανηγυρίζει έντονα με υψωμένη γροθιά μπροστά στον τερματοφύλακα του Εθνικού, Κώνστα. Εκείνος αντιδρά όπως και ο Ιωσηφίδης με τον Γούνα να απομακρύνεται αλλά να γρονθοκοπεί τον δεύτερο οποίος βρέθηκε μισολιπόθυμος, δεχόμενος τις πρώτες βοήθειες. Στη συνέχεια επικρατεί γενικευμένη σύρραξη με τους προπονητές των δύο ομάδων να προσπαθούν να ηρεμήσουν τους παίκτες τους και τον πρώτο διαιτητή Λάκη Τσαντά να κατευθύνεται στη γραμματεία και να αποβάλλει από τον αγώνα από δύο παίκτες των δύο ομάδων, απόφαση που προκάλεσε την έκπληξη και των δύο πάγκων, ειδικότερα του Ολυμπιακού ο οποίος, έπειτα από απόφαση του εφόρου του, προς διαφύλαξη της σωματικής ακεραιότητας των παικτών του, θα αποχωρήσει (θα παραμείνει μόνο ο Καραβάνος για λίγο) με τη γραμματεία να ορίζει νικητή και πρωταθλητή τον Εθνικό. Την επομένη οι εφημερίδες κάνουν λόγο για μαύρη μέρα για το άθλημα και πως με τέτοιες συμπεριφορές το άθλημα πηγαίνει πολλά χρόνια πίσω. Αθλητική Ηχώ, Ιστορικό αρχείο 1945-2007
Ευάγριος Ποντικός

Ο Ευάγριος Ποντικός ήταν Βυζαντινός συγγραφέας, ο οποίος γεννήθηκε το 345 ή το 346 στην πόλη Ίβηρα του Πόντου. Ήταν συγγραφέας και Μέλος της εκκλησιάς. Πέθανε στην Αίγυπτο το 399 σε ηλικία πενήντα πέντε ετών. Στην Πέμπτη Οικουμενική Σύνοδο (553) ο Ευάγριος καταδικάστηκε ως Ωριγενιστής, μαζί με το Δίδυμο. Η καταδίκη επαναλήφθηκε από τις δυο επόμενες Οικουμενικές Συνόδους. Αφού έγινε μοναχός στην Ιερουσαλήμ το 383, έγινε μέλος μιας κενοβιτικής κοινότητας μοναχών στη Νιτρία της Κάτω Αιγύπτου γύρω στο 385, αλλά μερικά χρόνια μετά μετακόμισε στην Κελλία.

 «Μοναχικός» (ο Μοναχός), που αποτελείται από δυο μέρη: Το πρώτο μέρος είναι γνωστό ως ο Πρακτικός, που αποτελείται από εκατό «ρητά». Το δεύτερο μέρος είναι γνωστό ως ο Γνωστικός, που αποτελείται από πενήντα «ρητά». Γνωστικὸς ἢ ποὸς τὸν καταξιωθέντα (o περὶ τοῦ καταξιωθέντος) γνάσεωςen Ἀντιρρητικὸς (o Ἀντιρρητικὰ) ἀπὸ τῶν θείων λραφῶν, πρὸς τοὺς πειράζοντας δαίμονας Στίχηρα δύο Τῶν κατὰ Μοναχῶν πραγμάτων τὰ αἴτια Εἰς τὸ ΠΙΠΙ (יהוה) Πνευματικαὶ γνῶμαι κατὰ ἀλφάβητον Ἕτεραι γυῶμαι Ὑπομνήματα εἰς Παροιμίας τοῦ Σολομώντος Περὶ Λογισμῶν Ἀποφθέγματα περὶ τῶν μεγάλων γερόντων Γνωστικὰ Κεφάλαια Konstantinovsky, Julia (2009) Evagrius Ponticus: The Making of a Gnostic, Farnham: Ashgate evagriusponticus.net
Δεσινό Αχαΐας

Το Δεσινό (παλαιότερη ονομασία: Τεσινόν) είναι Τοπική Κοινότητα της Δημοτικής Ενότητας Αροανίας του Δήμου Καλαβρύτων στο Νομό Αχαΐας, σύμφωνα με τη διοικητική διαίρεση του Προγράμματος Καλλικράτης που ισχύει στην Ελλάδα από το 2011. Προ της εφαρμογής της διοικητικής μεταρρύθμισης «Καποδίστριας», ήταν αυτοτελής κοινότητα, ενώ στη συνέχεια αποτέλεσε Δημοτικό Διαμέρισμα του «Καποδιστριακού» Δήμου Αροανίας. Είναι χτισμένο στους πρόποδες του Ερύμανθου. Στην απογραφή του 2011 ο οικισμός βρέθηκε να έχει πληθυσμό 37 μόνιμους κατοίκους.

 Η ονομασία του είναι αναγραμματισμός της λέξης στενό. Το χωριό είναι σχετικά νέο. Η περιοχή στην οποία βρίσκεται, ήταν μετόχι της Μονής Ευαγγελίστριας και το χωριό δημιουργήθηκε από κτηνοτρόφους οι οποίοι έτρεφαν τα ζώα τους στις ιδιοκτησίες της Μονής. Κατά την απογραφή του 1900 είχε 174 κατοίκους. Στο Δεσινό γεννήθηκε ο μητροπολίτης Κεφαλληνίας Δαμασκηνός Πολυδώρου (1852 - 1933). Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, Εφημερίδα της Κυβερνήσεως της Ελληνικής Δημοκρατίας, τχ. 2ο, φ. 3465 (28 Δεκεμβρίου 2012). Θεόδωρος Η. Λουλούδης, Αχαΐα. Οικισμοί, οικιστές, αυτοδιοίκηση, Νομαρχιακή Επιχείρηση Πολιτιστικής Ανάπτυξης Ν.Α. Αχαΐας, Πάτρα 2010.
Ενωμένοι Δημοκράτες

Οι Ενωμένοι Δημοκράτες (Ε.ΔΗ.) είναι φιλελεύθερο κυπριακό πολιτικό κόμμα. Ιδρύθηκε το 1993 από τον Γιώργο Βασιλείου. Σημερινή πρόεδρος είναι η Πραξούλα Αντωνιάδου. Το κόμμα είναι μέλος της Συμμαχίας Φιλελευθέρων και Δημοκρατών για την Ευρώπη.

 Οι Ενωμένοι Δημοκράτες ιδρύθηκαν από τον πρώην Πρόεδρο της Κύπρου, Γιώργο Βασιλείου, το 1993, ως «Κίνημα Ελευθέρων Δημοκρατών». Το κόμμα αργότερα συγχωνεύτηκε με το Ανανεωτικό Δημοκρατικό Σοσιαλιστικό Κίνημα, ένα κόμμα από πρώην στελέχη του Α.Κ.Ε.Λ., και σχημάτισαν τους Ενωμένους Δημοκράτες.Στις βουλευτικές εκλογές του 2001, το κόμμα κατέγραψε ποσοστό της τάξης του 2,6% και εξασφάλισαν μία έδρα στη Βουλή των Αντιπροσώπων. Στο δημοψήφισμα του 2004, οι Ενωμένοι Δημοκράτες υποστήριξαν το Σχέδιο Ανάν. Το 2005, ο Γιώργος Βασιλείου αποχώρησε από την ηγεσία των Ενωμένων Δημοκρατών και ο Μιχάλης Παπαπέτρου εξελέγη Πρόεδρος του κόμματος. Στις βουλευτικές εκλογές του 2006, το κόμμα συγκέντρωσε ποσοστό μόλις 1,6% και έχασε την κοινοβουλευτική εκπροσώπηση. Η αποτυχία των Ενωμένων Δημοκρατών να εισέλθουν στη Βουλή, ανάγκασαν τον Μιχάλη Παπαπέτρου να αποχωρήσει από την ηγεσία του κόμματος. Τον Μάρτιο του 2007, η αντιπρόεδρος Πραξούλα Αντωνιάδου ανέλαβε την ηγεσία του κόμματος. Στις βουλευτικές εκλογές του 2011, οι Ενωμένοι Δημοκράτες αποφάσισαν να στηρίξουν το Α.Κ.Ε.Λ.. Η Πραξούλα Αντωνιάδου ήταν υποψήφια βουλευτής. Τον Αύγουστο του 2011, ο Πρόεδρος Δημήτρης Χριστόφιας τοποθέτησε την Πραξούλα Αντωνιάδου Υπουργό Εμπορίου, Βιομηχανίας και Τουρισμού. Ενόψει των προεδρικών εκλογών του 2018, το Κεντρικό Συμβούλιο των Ενωμένων Δημοκρατών έλαβε την απόφαση να προτρέψει τους πολίτες να ψηφίσουν είτε τον Νίκο Αναστασιάδη είτε τον Σταύρο Μαλά, λόγω του κοινού προγράμματος για την επίλυση του Κυπριακού, στη βάση της Διζωνικής Δικοινοτικής Ομοσπονδίας. Την ίδια απόφαση έλαβαν και για τον επαναληπτικό γύρο.Οι Ενωμένοι Δημοκράτες δε συμμετείχαν στις βουλευτικές εκλογές του 2021. Ωστόσο, με ανακοίνωσή τους, κάλεσαν σε υποστήριξη των υποψηφίων που είναι υπέρ της Διζωνικής Δικοινοτικής Ομοσπονδίας, ως βάση επίλυσης του Κυπριακού. 1996-2005: Γιώργος Βασιλείου 2005-2007: Μιχάλης Παπαπέτρου 2007-σήμερα: Πραξούλα Αντωνιάδου Επίσημη ιστοσελίδα
Ζωολογικός κήπος Βερολίνου

Ο ζωολογικός κήπος Βερολίνου (γερμανικά: Zoologischer Garten Berlin) είναι ζωολογικός κήπος που βρίσκεται στην γερμανική πρωτεύουσα. Είναι ο μεγαλύτερος ζωολογικός κήπος της Ευρώπης και από τους παλαιότερους. Διευθυντής του είναι ο Andreas Knieriem. Ο ζωολογικός κήπος φιλοξενεί 20.219 είδη ζώων. Καθώς το Βερολίνο είναι χωρισμένο σε ανατολικό και δυτικό, υπάρχουν δυο ζωολογικά πάρκα στην γερμανική πρωτεύουσα.

 Ο ζωολογικός κήπος του Βερολίνου άνοιξε το 1884. Αυτό που τον κάνει ιδιαίτερα σημαντικό όμως είναι το γεγονός ότι άντεξε κατά τον Β´ Παγκόσμιο Πόλεμο με πολλές απώλειες. Μάλιστα κάποτε (κατά τη διάρκεια του πολέμου) είχε βομβαρδιστεί. Ο ζωολογικός κήπος του Βερολίνου έχει εκτός των άλλων σπάνια είδη ζώων και είδη που απειλούνται με αφανισμό (όπως ουρακοτάγκους, πολικές αρκούδες , ασιατικούς ελέφαντες, ινδικους ρινόκερους, γορίλες, αμερικάνικους βίσωνες). Πολύ δημοφιλές έγινε το πολικό αρκουδάκι Knut (που δυστυχώς απεβίωσε αργότερα ), και τα δύο πάντα, τα οποία ήρθαν με εμπορική πτήση από το Πεκίνο.
Δ΄ Εθνική ποδοσφαίρου ανδρών 1992-93

Το πρωτάθλημα της Δ΄ Εθνικής ποδοσφαίρου 1992–93 διοργανώθηκε με τη συμμετοχή 218 ομάδων, οι οποίες χωρίστηκαν σε 12 διαφορετικούς ομίλους με συμμετοχή 16 έως και 20 ομάδων. Ήταν η πρώτη χρονιά εφαρμογής του συστήματος βαθμολόγησης 3-1-0. Ο πρωταθλητής του κάθε ομίλου εξασφάλισε την άνοδό του στη Γ' Εθνική ενώ οι τελευταίες ομάδες υποβιβάστηκαν στα Τοπικά Πρωταθλήματα.

 Στον όμιλο συμμετείχαν σύλλογοι της Κρήτης. Εργοτέλης: -3β. ΑΟ Ασημίου:-1β. Στον όμιλο συμμετείχαν σύλλογοι των νησιών του Αιγαίου. ΑΕ Κως -3β. Ιωνικός Χίου -6β. Μύκονος -1β. Στον όμιλο συμμετείχαν σύλλογοι της Αθήνας, Ανατολικής Αττικής και Βοιωτίας Ο ΠΑΟ Κυριακίου αποσύρθηκε από το πρωτάθλημα Στον όμιλο συμμετείχαν σύλλογοι του Πειραιά, Δυτικής Αττικής, Ευβοίας Μαύρος Αετός Κερατσινίου: -3β. Περαμαϊκός -1β. Α.Μ.Σ. Αλεξάνδρεια -3β. Εθνικός Αξιούπολης -3β. Ηρακλής Πολυκάρπης: -3β. Άρης Ζυγού -1β. ΑΣ Πέπλου -3β. rsssf.com Greece - List of Fourth Level Final Tables, 1992/93 ,Alexander Mastrogiannopoulos
Ποδοσφαιρική Ομοσπονδία Ταϊλάνδης

Η Ποδοσφαιρική Ομοσπονδία Ταϊλάνδης υπό την αιγίδα της Αυτού Μεγαλειότητας του Βασιλιά (ταϊλανδικά: สมาคมกีฬาฟุตบอลแห่งประเทศไทย ในพระบรมราชูปถัมภ์, αγγλικά: The Football Association of Thailand, FAT) είναι το ανώτατο διοικητικό όργανο όσον αφορά το άθλημα του ποδοσφαίρου στην Ταϊλάνδη. Είναι υπεύθυνη για την οργάνωση και λειτουργία των εθνικών ομάδων ανδρών, γυναικών και νέων της Ταϊλάνδης. Τα επαγγελματικά πρωταθλήματα της χώρας διοργανόνωνται από την Πρέμιερ Λιγκ Ταϊλάνδης (Thai Premier League Co., Ltd.) υπό την εποπτεία της Ποδοσφαιρικής Ομοσπονδίας Ταϊλάνδης.

 Το ποδόσφαιρο πρωτοεμφανίστηκε στην Ταϊλάνδη το 1897. Το 1916, ο βασιλιάς Βατζιραβούντ ίδρυσε την «Ποδοσφαιρική Ομοσπονδία Ταϊλάνδης υπό την αιγίδα της Αυτού Μεγαλειότητας του Βασιλιά». Στη συνέχεια η ομοσπονδία προσχώρησε στη Διεθνή Ποδοσφαιρική Ομοσπονδία (FIFA) το 1925 και στην Ασιατική Συνομοσπονδία Ποδοσφαίρου (AFC) το 1954. Η εθνική ομάδα ποδοσφαίρου της Ταϊλάνδης συμμετείχε στους Ολυμπιακούς Αγώνες για πρώτη φορά στην Αυστραλία το 1956. Το πρώτο γήπεδο ποδοσφαίρου, το Εθνικό Στάδιο, χτίστηκε το 1935. Το Κύπελλο του Βασιλιά, το πρώτο κύπελλο ποδοσφαίρου συστάθηκε το 1968. Δύο χρόνια αργότερα, το Κύπελλο της Βασίλισσας, ένα εθνικό κύπελλο, δημιουργήθηκε το 1970. Επίσημος ιστότοπος
Εκκλησία της Παναγίας (Γκαλάτσι)

Η Εκκλησία της Παναγίας (στα ρουμανικά: Biserica Sfânta Precista) στο Γκαλάτσι είναι ρουμανική ορθόδοξη εκκλησία που είναι αφιερωμένη στη Κοίμηση της Θεοτόκου. Αποτελεί το παλαιότερο ιστορικό μνημείο στο Γκαλάτσι και έχει ενταχθεί στη λίστα με τα ιστορικά μνημεία του Υπουργείου Πολιτισμού και Θρησκευμάτων της Ρουμανίας.

 Η Εκκλησία της Παναγίας στο Γκαλάτσι αρχικά αποτελούσε εκκλησία μοναστηριού. Xτίστηκε μεταξύ του 1643 και 1647 από δύο εμπόρους από τη Μπράιλα, τον Dia και τον Serbu, και τον Κονσταντίν Τεοντόρ από το Γκαλάτσι και έχει αρχιτεκτονικά στοιχεία από τη Μολδαβία, τη Βλαχία και τη Τρανσυλβανία. Αναφορά στο μοναστήρι έκανε ο Σύριος ορθόδοξος κληρικός και χρονικογράφος, από το Χαλέπι Paul Zaim (είναι γνωστός ως Παύλος από το Χαλέπι), που το επισκέφτηκε το 1653. Το 18ο και το 19ο αιώνα η εκκλησία λεηλατήθηκε και καταστράφηκε επανειλημμένως. Ειδικότερα λεηλατήθηκε και κάηκε το 1711 από τους Τούρκους και τους Τατάρους ενώ καταστράφηκε και στη διάρκεια των πολέμων μεταξύ της Ρωσικής Αυτοκρατορίας, της Αυστροουγγαρίας και της Οθωμανικής Αυτοκρατορίας τις περιόδους 1735 -1739 και 1769 -1774. Καταστράφηκε εκ νέου το 1821 από τους Τούρκους. Σύμφωνα με τον επίσκοπο Melchisedec Ștefănescu (1823 -1892) η μονή είχε επανειλημμένα καεί και λεηλατηθεί από τους Τούρκους, που την είχαν μετατρέψει σε τελωνείο και συγκέντρωναν εκεί τα προϊόντα από ολόκληρη τη χώρα πριν τα μεταφέρουν στην Κωνσταντινούπολη. Από το 1954 μέχρι το 1957 έγιναν στην εκκλησία εργασίες σταθεροποίησης και ανακαίνισης. Το 1971 μετατράπηκε από το κομμουνιστικό καθεστώς σε μουσείο ιστορίας και τέχνης και έγινε ξανά εκκλησία μετά τη πτώση του κομμουνιστικού καθεστώτος στη Ρουμανία το 1990.
Γερτρούδη του Χάκεμπορν

(Να μη συγχέεται με την χριστιανή μύστρια και θεολόγο Μεγάλη Γερτρούδη) Η Γερτρούδη του Χάκεμπορν (Gertrud von Hackeborn, 1232–1292) ήταν ηγουμένη του μοναστηριού του Χέλφτα στο Άισλεμπεν στη σημερινή Γερμανία. Υπό την προστασία της και την επιρροή της θήτευσαν στο μονατήρι της δύο πολύ σημαντικές προσωπικότητες της Ρωμαιοκαθολικής εκκλησίας, η αδελφή της Μεχτίλδη του Χάκεμπορν και η θεολόγος Γερτρούδη η Μεγάλη ενώ παρείχε άσυλο στην θεολόγο Μεχτίλδη του Μαγδεβούργου.

 Η Γερτρούδη γεννήθηκε το 1232 στο Χάλμπερσταντ και άνηκε στον Θουρίγγιο Οίκο των Χάκεμπορν. Ήταν η μεγαλύτερη αδερφή της αγίας Μεχτίλδης του Χάκεμπορν. Σε νεαρή ηλικία μπήκε στο μοναστήρι Βενδικτίνων στο Ρόντερντοφ και σε ηλικία δεκαεννέα ετών (1251) εκλέχθηκε ηγουμένη. Δύο χρόνια αργότερα(1253) ίδρυσε το μοναστήρι του Χεντερλέμπεν με τη βοήθεια των δύο αδερφών της Αλβέρτου και Λουδοβίκου αλλά επειδή στην περιοχή του μοναστηριού υπήρχε έλλειψη νερού αναγκάστηκε το 1258 να το μεταφέρει στην περιοχή Χέλφτα το κάστρο της οποίας της είχε δωθεί ως δώρο. Την περιγράφουν σαν μία πολύ μορφωμένη γυναίκα με ευγένεια, σοφία και ήπιο και γλυκό χαρακτήρα.Κατά τη διάρκεια της θητείας της το μοναστήρι της Χέλφτα απέκτησε μεγάλη φήμη σε όλη την Αγία Ρωμαϊκή Αυτοκρατορία ως σημαντικό κέντρο ασκητισμού και μυστικισμού. Η Γερτρούδη, επηρεασμένη από την αυστηρότητα των Βενδικτίνων και τον μυστικισμό των Δομινικανών και των Μπεγκίνων, απαιτούσε από τις μοναχές, πέρα από τη μελέτη της Βίβλου και των εκκλησιαστικών κειμένων, να μορφώνονται σε μία ευρεία γκάμα επιστημών όπως τα μαθηματικά, η γεωμετρία, η αστρονομία, η λογική, η γραμματική, η ρητορική και η μουσική. Φρόντιζε η ίδια να συγκεντρώνει σημαντικά βιβλία στη βιβλιοθήκη του μοναστηριού ή έβαζε τις μοναχές να τα αντιγράφουν.Η μεγάλη φήμη όμως του μοναστηριού είχε και αρνητικά αποτελέσματα και, παρά το γεγενός πως η Γερτρούδη προέρχονταν από μία πολύ ισχυρή οικογένεια, δεν κατάφερε να εμποδίσει την λεηλασία του μοναστηριού και μάλιστα δύο φορές.Υπό την ηγεσία της και την επιρροή της θήτευσαν δύο πολύ σημαντικές προσωπικότητες της Ρωμαιοκαθολικής εκκλησίας, η αδελφή της Μεχτίλδη του Χάκεμπορν και η θεολόγος Γερτρούδη η Μεγάλη. Το 1270 παρείχε άσυλο στην ασθενούσα τότε Μπεγκίνα θεολόγο Μεχτίλδη του Μαγδεβούργου που εκείνη την εποχή δέχονταν πολλές επιθέσεις από ισχυρά πρόσωπα της εκκλησίας λόγω της κριτικής που ασκούσε με το έργο της στο ανώτερο ιερατείο.
Κεν Ρόμπινσον

Ο Κεν Ρόμπινσον (αγγλικά: Ken Robinson), που γεννήθηκε στο Λίβερπουλ στις 4 Μαρτίου 1950, ήταν συγγραφέας και σύμβουλος σε θέματα εκπαίδευσης και καλλιτεχνικής παιδείας. Διετέλεσε διευθυντής του έργου Η Τέχνη στα σχολεία μεταξύ 1985 - 1989, καθηγητής Καλλιτεχνικής Εκπαίδευσης στο Πανεπιστήμιο του Γουάργουϊκ (Warwick) και εχρίσθη ιππότης (παίρνοντας τον τίτλο του Sir) για τη συμβολή του στην εκπαίδευση. Καταγόταν από εργατική οικογένεια. Τα τελευταία χρόνια κατοικούσε στο Λος Άντζελες με τη γυναίκα του Μαρία-Τερέζα και τα δύο παιδιά του. Έγινε ιδιαίτερα γνωστός λόγω 3 ομιλιών που έχει δώσει σε συνέδρια του TED το 2006 , το 2010 και το 2013 τα οποία έχουν παρακολουθηθεί πάνω από 24 εκατομμύρια φορές στις ιστοσελίδες του TED. Τα τελευταία χρόνια αντιμετώπισε την ασθένεια του καρκίνου και πέθανε στις 21 Αυγούστου του 2020.

 Ο Κεν Ρόμπινσον έχει προτείνει ότι για να συμμετάσχουν και να επιτύχουν, η εκπαίδευση πρέπει να αναπτυχθεί σε τρία μέτωπα. Πρώτον, ότι θα πρέπει να προωθεί τη πολυμορφία προσφέροντας ένα ευρύ πρόγραμμα σπουδών και να ενθαρρύνει την εξατομικευμένη μαθησιακή διαδικασία. Ότι θα πρέπει να προωθεί την περιέργεια μέσω της δημιουργικής διδασκαλίας, η οποία εξαρτάται από την υψηλής ποιότητας κατάρτιση των εκπαιδευτικών. Τέλος, ότι θα πρέπει να επικεντρωθεί στην αφύπνιση της δημιουργικότητας μέσω εναλλακτικών διδακτικών διαδικασιών που έχουν λιγότερη έμφαση στην τυποποίηση των εξετάσεων, δίνοντας την ευθύνη για τον καθορισμό της πορείας της εκπαίδευσης σε επιμέρους σχολεία και εκπαιδευτικούς. Πιστεύει ότι ένα μεγάλο μέρος του σημερινού συστήματος εκπαίδευσης στις Ηνωμένες Πολιτείες ενισχύει τη συμμόρφωση, την υποταγή, και την τυποποίηση αντί για δημιουργικές προσεγγίσεις στη μάθηση.Ο Ρόμπινσον τονίζει ότι μπορεί να επιτύχει μόνο αν αναγνωρίσουμε ότι η εκπαίδευση είναι δύο οργανικά σύστηματα και όχι ένα μηχανικό. Η επιτυχής διοίκηση του τα το σχολείου είναι ένα θέμα της ενίσχυσης ενός βοηθητικού περιβάλλοντος και όχι θέμα "διαταγών και ελέγχου". Η προσωπική ιστοσελίδα του Κεν Ρόμπινσον
Νοσοκομείο Σωτηρία

Το Νοσοκομείο Σωτηρία, με την επίσημη ονομασία Γενικό Νοσοκομείο Νοσημάτων Θώρακος Αθηνών, είναι νοσοκομείο που βρίσκεται επί της λεωφόρου Μεσογείων στην Αθήνα, το οποίο εξειδικεύεται στην πνευμονολογία και τα νοσήματα του αναπνευστικού συστήματος. Ιδρύθηκε το 1902 από τη Σοφία Σλήμαν ως σανατόριο για τους νοσούντες από την πνευμονική φυματίωση και λειτουργεί ως Γενικό Νοσοκομείο από το 1950. Αποτελεί μέρος του Εθνικού Συστήματος Υγείας (ΕΣΥ) και ανήκει στην 1η Υγειονομική Περιφέρεια Αττικής. Είναι αναγνωρισμένο ως ένα από τα μεγαλύτερα πνευμονολογικά νοσοκομεία της Ευρώπης και το μεγαλύτερο της Ελλάδας. Ιδιαιτερότητα του Σωτηρία είναι πως είναι χτισμένο μέσα σε φυσικό περιβάλλον με μεγάλη έκταση και πολλά δέντρα και απαρτίζεται από 34 διώροφα κτήρια με μπαλκόνια που βρίσκονται σε διαφορετικά μέρη μέσα στο χώρο. Αυτός ο τρόπος ευρύχωρης διάταξης είχε επιλεχτεί καθώς ο καθαρός αέρας συνέβαλλε στην καταπολέμηση της φυματίωσης.

 Το σχέδιο για τη δημιουργία του νοσοκομείου Σωτηρία ως σανατόριο ξεκίνησε από τη Σοφία Σλήμαν όταν επισκέφθηκε φυματικούς στρατιώτες του ελληνικοτουρκικού πολέμου του 1897 στο Νοσοκομείο Ελπίς. Έγινε επικεφαλής ενός «ομίλου κυριών» και με τον όμιλο αυτόν κατάφερε να συστήσει το σανατόριο και μέχρι το 1902 να λάβει υποστήριξη από την Ιερά Μονή Πετράκη που προσέφερε οικόπεδο 600 στρεμμάτων για το ίδρυμα. Το ίδιο έτος, Βασιλικό Διάταγμα διακήρυξε την ίδρυσή του. Μετά από 2 έτη εργασιών, καλυμμένων οικονομικά από τη Σοφία Σλήμαν, κατασκευάστηκε το πρώτο κτήριο σανατορίου στην Ελλάδα με 40 κλίνες και εγκαινιάστηκε από την βασίλισσα Όλγα. Με την εισαγωγή των πρώτων ασθενών με φθίση στις κλίνες, συνεχίστηκε η οικοδόμηση του σανατορίου μέσω δωρεών ιδιωτών. Από το 1919, το κράτος ανέλαβε τη διοίκησή του, ενώ η Σοφία Σλήμαν υπηρέτησε ως πρόεδρος του 8μελούς συμβουλίου του νοσοκομείου έως τον θάνατό της το 1932. Το 1936, το Σωτηρία εντάσσεται στον δημόσιο τομέα. Από το 1950, σταδιακά υιοθετεί χαρακτήρα Γενικού Νοσοκομείου, παρέχοντας υπηρεσίες διάγνωσης, νοσηλείας και θεραπείας σε ασθενείς με νοσήματα του αναπνευστικού συστήματος με την ευρεία έννοια. Καθ’ αυτή την αλλαγή, ίδρυσε το πρώτο κέντρο αντιμετώπισης της αναπνευστικής ανεπάρκειας και την πρώτη Θωρακοχειρουργική Κλινική στην Ελλάδα. Με την πάροδο του χρόνου επεκτάθηκε και σε άλλους ιατρικούς τομείς, όπως την καρδιολογία και την ψυχιατρική. Από το έτος 2020, το Σωτηρία αποτέλεσε ένα από τα κύρια κέντρα αναφοράς για ασθενείς με Covid-19 στην Ελλάδα. Κατάλογος Νοσοκομείων της Ελλάδας
Τιμοτέους Πούχατς

Ο Τιμοτέους Πούχατς (πολωνικά: Tymoteusz Puchacz) (γενν. 23 Ιανουαρίου 1999) είναι Πολωνός επαγγελματίας ποδοσφαιριστής, ο οποίος αγωνίζεται ως αριστερός πλάγιος αμυντικός για τον Παναθηναϊκό, με δανεισμό από την 1. ΦΚ Ουνιόν Βερολίνου. Είναι ενεργό μέλος της Εθνικής Πολωνίας.

 Ο Πούχατς ξεκίνησε τη σταδιοδρομία του στην Λεχ Πόζναν.Στις 15 Δεκεμβρίου 2017, δόθηκε δανεικός στη Ζαγκουένμπιε Σοσνόβιετς της 1 Λίγκα.Στις 31 Αυγούστου 2018, δόθηκε δανεικός στη ΓΚΣ Κατοβίτσε της 1 Λίγκα.Στις 18 Μαΐου 2021, η Ουνιόν Βερολίνου υπέγραψε τον Πούχατς έναντι του ποσού των 3,5 εκατομμυρίων ευρώ. Έγινε μέλος του συλλόγου για τη σεζόν 2021–22.Στις 10 Ιανουαρίου 2022, δόθηκε δανεικός στην Τράμπζονσπορ της Σούπερ Λιγκ Τουρκίας.Στις 30 Δεκεμβρίου 2022, εντάχθηκε στον Παναθηναϊκό με δανεισμό 6 μηνών. Ο Πούχατς αγωνίστηκε με τις «μικρές» εθνικές Πολωνίας Κ16, Κ17, Κ18, Κ19, Κ20 και Κ21.Ο Πούχατς έκανε το ντεμπούτο του με την Εθνική Πολωνίας ανδρών την 1η Ιουνίου 2021, σε ένα φιλικό με τη Ρωσία.Ήταν μέλος της Εθνικής Πολωνίας στο Ευρωπαϊκό Πρωτάθλημα του 2020. Τελευταία ενημέρωση: 30 Απριλίου 20221 Συμπεριλαμβανομένου του Σούπερ Καπ Πολωνίας . Τελευταία ενημέρωση: 8 Ιουνίου 2022 Τράμπζονσπορ Σούπερ Λιγκ Τουρκίας: 2021–22 (Αγγλικά) Τιμοτέους Πούχατς στο WorldFootball.net (Αγγλικά) Προφίλ Τιμοτέους Πούχατς στο Soccerway Προφίλ στο Transfermarkt.com
ΑΕΝ Αγίου Γεωργίου Βρυσούλλων-Αχερίτου

Η Αθλητική Ένωση Νέων Αγίου Γεωργίου Βρυσούλλων-Αχερίτου (ή η ΑΕΝ) είναι κυπριακή ποδοσφαιρική ομάδα με έδρα τον Άγιο Γεώργιο Αχερίτου και τις Βρυσούλλες (οικισμοί των προσφύγων της Αχερίτου) της επαρχίας Αμμοχώστου. Ιδρύθηκε το 2004. Χρώματα της ομάδας είναι το κίτρινο και το μαύρο.

 Η ΑΕΝ ιδρύθηκε το 2004 από την ενοποίηση του Όλυμπου Αχερίτου και της Δυναμό Αχερίτου. Συμμετείχε αρχικά στις διοργανώσεις της ΠΟΕΠΑ και μετέπειτα της Ποδοσφαιρικής Ομοσπονδίας Αμμοχώστου Λάρνακας (ΠΟΑΛ). Το 2012 κατέκτησε το πρωτάθλημα ένταξης 2012, κερδίζοντας την ένταξη της στην Κυπριακή Ομοσπονδία Ποδοσφαίρου (ΚΟΠ) ως ομάδα Δ΄ κατηγορίας. Στην πρώτη της συμμετοχή, την περίοδο 2012-13, τερμάτισε στην προτελευταία θέση και επέστρεψε στις διοργανώσεις της ΠΟΑΛ. Το 2014 κατέκτησε και πάλι το πρωτάθλημα ένταξης 2014 και εντάχθηκε και πάλι στην ΚΟΠ ως ομάδα Δ΄ κατηγορίας.Στο πρωτάθλημα Δ΄ κατηγορίας 2014-15 τερμάτισε στην έκτη θέση. Όπως είχε προαποφασιστεί, η περίοδος αυτή ήταν η τελευταία για τη Δ΄ κατηγορία. Οι ομάδες που τερμάτισαν στις θέσεις 6 έως 14 εντάχθηκαν στη νεοϊδρυθείσα Επίλεκτη κατηγορία ΣΤΟΚ 2015-16. Την περίοδο αυτή τερμάτισε στην τρίτη θέση και προβιβάστηκε στην Γ΄ κατηγορία.Ωστόσο, την περίοδο 2016-17 η ΑΕΝ τερμάτισε στην τελευταία θέση της βαθμολογίας και υποβιβάστηκε στην Επίλεκτη κατηγορία ΣΤΟΚ. Πρωτάθλημα Ένταξης: Πρωταθλήτρια (2): 2012, 2014 Κύπελλο ΠΟΑΛ: Κυπελλούχος (1): 2014 AEN Ποδόσφαιρο στην Κύπρο Προφίλ στην ιστοσελίδα της Κυπριακής Ομοσπονδίας Ποδοσφαίρου
Άννα της Μεγάλης Βρετανίας, πριγκίπισσα της Οράγγης

Η Άννα, Βασιλική Πριγκίπισσα (αγγλ. Anne, Princess Royal, 2 Νοεμβρίου 1709 - 12 Ιανουαρίου 1759) ήταν το δεύτερο παιδί και η μεγαλύτερη κόρη του Γεωργίου Β΄ της Μεγάλης Βρετανίας και της συζύγου του, Καρολίνας του Άνσμπαχ.

 Η Άννα γεννήθηκε στις 2 Νοεμβρίου 1709 στα Ανάκτορα του Χέρρενχαουζεν του Αννόβερου. Βαπτίστηκε σύντομα και έλαβε το όνομα της ξαδέλφης του παππού της, βασίλισσας Άννας.Έμαθε γερμανικά, γαλλικά και αγγλικά και διδάχτηκε μουσική από τον Γκέοργκ Φρήντριχ Χαίντελ. Ο Χάιντελ αντιπαθούσε να διδάσκει, όμως είχε ισχυριστεί ότι θα κάνει τη μόνη εξαίρεση για την Άννα. Εκείνη παρέμεινε σε όλη της τη ζωή υποστηρικτής του, παρακολουθώντας τις όπερές του και την σύνθεση της μουσικής του. Η Πριγκίπισσα παρακολούθησε μαθήματα ζωγραφικής από τον Χέρμαν βαν ντερ Μέιν και, το 1740, έφτιαξε ένα πορτραίτο του εαυτού της.Ένας πιθανός γάμος μεταξύ της Άννας και του Λουδοβίκου ΙΕ΄ της Γαλλίας ακυρώθηκε όταν οι Γάλλοι επέμειναν η Άννα να μεταστραφεί στο Ρωμαιοκαθολικισμό. Στις 25 Μαρτίου 1734, στο Παρεκκλήσι του Παλατιού του Αγίου Ιακώβου, παντρεύτηκε τον Γουλιέλμο Δ΄ της Οράγγης. Από το γάμο τους η Άννα έμεινε πέντε φορές έγκυος, όμως μόνο δύο παιδιά τους κατάφεραν να επιβιώσουν, η Καρολίνα και ο Γουλιέλμος.Όταν ο σύζυγός της πέθανε σε ηλικία 40 ετών το 1751, η Άννα διορίστηκε αντιβασιλέας για τον 3 ετών γιο της. Θεωρείται ότι ήταν εργατική, αλλά και αλαζονική και αγέρωχη, κάτι που την έκανε αντιλαϊκή. Συνέχισε να ασκεί τα καθήκοντα του αντιβασιλέα μέχρι το θάνατό της από υδρωπικία το 1759. Για να τιμηθεί η μνήμη της ιδρύθηκε η κωμόπολη Πρίνσες Ανν της πολιτείας Μαίρυλαντ. Παντρεύτηκε το 1734 τον Γουλιέλμο Δ΄ της Οράγγης και είχε τέκνα: θνησιγενής κόρη (19 Δεκεμβρίου 1736). θνησιγενής κόρη (22 Δεκεμβρίου 1739). Καρολίνα (1743 - 1787), παντρεύτηκε τον Κάρολο Χριστιανό του Νασσάου-Βάιλμπουργκ. Άννα (15 Νοεμβρίου - 29 Δεκεμβρίου 1746). Γουλιέλμος Ε΄ (1748 - 1806), Πρίγκιπας της Οράγγης.
ΣΚ Σλόβαν Μπρατισλάβας

Η ΣΚ Σλόβαν Μπρατισλάβας (σλοβακικά: SK Slovan Bratislava) είναι σλοβακική ομάδα με έδρα την Μπρατισλάβα. Η Σλόβαν ιδρύθηκε το 1919 είναι απο τις πλέον πετυχημένες και δημοφιλείς ομάδες στη Σλοβακία αλλά και στην Τσεχοσλοβακία πριν τη διαίρεση των δύο κρατών. Είναι η μόνη ομάδα στη χώρα της που έχει κατακτήσει ευρωπαϊκό τίτλο, το Κύπελλο Κυπελλούχων Ευρώπης το 1969 κερδίζοντας την Μπαρτσελόνα στη Βασιλεία με 3-2.

 ΤσεχοσλοβακίαΠρωτάθλημα Τσεχοσλοβακίας Πρωταθλήτρια (8): 1949, 1950, 1951, 1955, 1970, 1974, 1975, 1992Κύπελλο Τσεχοσλοβακίας Κυπελλούχος (5): 1962, 1963, 1968, 1974, 1982ΣλοβακίαΠρωτάθλημα Σλοβακίας (1993–) Πρωταθλήτρια (8): 1993–94, 1994–95, 1995–96, 1998–99, 2008–09, 2010–11, 2012–13, 2013–14Πρωτάθλημα Σλοβακίας (1939–44) Πρωταθλήτρια (4): 1940, 1941, 1942, 1944Κύπελλο Σλοβακίας Κυπελλούχος (15): 1970, 1972, 1974, 1976, 1982, 1983, 1989, 1994, 1997, 1999, 2010, 2011, 2013, 2017, 2018Σούπερ Καπ Σλοβακίας Νικήτρια (4): 1994, 1996, 2009, 2014 Κύπελλο Κυπελλούχων Νικήτρια (1): 1969Κύπελλο Ιντερτότο Νικήτρια (9): 1968, 1970, 1972, 1973, 1974, 1977, 1990, 1992, 1994 Επίσημος ιστότοπος
Rock Giants

Rock Giants είναι ο τίτλος της συλλογής τραγουδιών του χαρντ ροκ συγκροτήματος Deep Purple, η οποία κυκλοφόρησε το 1997 από την εταιρεία "Polygram".Η συλλογή περιλαμβάνει τραγούδια από τα δύο στούντιο άλμπουμ που κυκλοφόρησαν οι Deep Purple τη δεκαετία του '80, "Perfect Strangers" και "The House of Blue Light", όπως και το ζωντανα ηχογραφημένο "Nobody's Perfect" του 1988.Το άλμπουμ αυτό εκδόθηκε στην ανατολική Ασία από την "PT. Universal Music".

 1. Perfect Strangers (Blackmore/Glover/Gillan) - 4:12 2. Under The Gun (Blackmore/Glover/Gillan) - 4:35 3. Knockin' at your Back Door (Blackmore/Glover/Gillan) - 3:59 4. A Gypsy's Kiss (Blackmore/Glover/Gillan) - 5:13 5. Not Responsible (Blackmore/Gillan/Glover/Lord/Paice) - 4:43 6. Black Night (Live) (Blackmore/Gillan/Glover/Lord/Paice) - 5:57 7. Smoke on the Water (Live) (Blackmore/Gillan/Glover/Lord/Paice) - 7:33 8. Hush (South) - 3:31 9. Bad Attitude (Blackmore/Gillan/Glover/Lord) - 4:40 10. Dead Or Alive (Blackmore/Glover/Gillan) - 4:40 11. Hard Lovin' Woman (Blackmore/Gillan/Glover) - 3:24 12. Call Of The Wild (Blackmore/Gillan/Glover/Lord) - 4:42 Οι μουσικοί οι οποίοι παίζουν στη συγκεκριμένη συλλογή προέρχονται από την δεύτερη γραμμή μελών των Deep Purple και είναι οι εξής: Ίαν Γκίλαν - φωνητικά Ρίτσι Μπλάκμορ - κιθάρα Τζον Λορντ - πλήκτρα Ρότζερ Γκλόβερ - μπάσο Ίαν Πέις - τύμπανα Rock Giants – Deep Purple – Listen and discover music at Last.fm
Κλείταρχος (ιστορικός)

Για άλλους με το ίδιο όνομα: ΚλείταρχοςΟ Κλείταρχος ήταν ιστορικός του 4ου π.Χ. αιώνα, συγγραφέας μιας μυθιστορικής βιογραφίας του Μεγάλου Αλεξάνδρου (Αἱ περὶ Αλεξάνδρου ἱστορίαι) από την οποίαν διεσώθησαν ελάχιστα μόνον μικρά αποσπάσματα.

 Δεν γνωρίζουμε με βεβαιότητα πολλά πράγματα για την ζωή του. Πατέρας του ήταν ο ιστορικός Δείνων ο Κολοφώνιος και για κάποιο διάστημα φαίνεται πως διέμενε στην Αλεξάνδρεια του Πτολεμαίου του Α'. Όπως αναφέρει ο Διογένης ο Λαέρτιος, είχε μαθητεύσει προηγουμένως κοντά στους φιλοσόφους Αριστοτέλη τον Κυρηναϊκό και Στίλπωνα τον Μεγαρέα. Ο Κλείταρχος, όπως πιστεύεται, δεν συμμετείχε ο ίδιος στην εκστρατεία του Μ. Αλεξάνδρου. Φαίνεται πως άντλησε πληροφορίες γι' αυτήν διαβάζοντας τα έργα του Καλλισθένη, του Νεάρχου και του Ονησικρίτου, ενώ για τις περιγραφές των τόπων και παραδόσεων της Περσίας βασίσθηκε μάλλον στο έργο του Δείνωνος (του πατέρα του) και του Κτησία. Το έργο του, ιδιαίτερα δημοφιλές στην ελληνιστική και στην ρωμαϊκή εποχή, δημιούργησε σχολή στην περί Αλεξάνδρου ιστοριογραφία και υπήρξε πηγή πληροφοριών και έμπνευσης για τον Διόδωρο τον Σικελιώτη, τον Κόϊντο Κούρτιο Ρούφο και τον Ιουστίνο. Κατακρίθηκε όμως και για έλλειψη κριτικού πνεύματος και ιστορικής αμεροληψίας. Πράγματι, ο Κλείταρχος στην διήγηση του συμπεριέλαβε, εκτός από τα ιστορικά γεγονότα, και αρκετές φανταστικές ιστορίες, φήμες και λαϊκές δοξασίες ιδιαίτερα διαδεδομένες στην Αλεξάνδρεια του Πτολεμαίου (που, για τους δικούς του σκοπούς, προωθούσε την λατρεία του Αλεξάνδρου). Για παράδειγμα, σ' ένα από τα διασωθέντα αποσπάσματα περιγράφεται συνάντηση του Αλεξάνδρου με την βασίλισσα των Αμαζόνων κατά την διάρκεια της εκστρατείας του στην Υρκανία. Από τον Κλείταρχο επίσης φαίνεται ότι προέρχεται η εικασία για την δολοφονία του Μ. Αλεξάνδρου με ύδωρ της Στυγός και η φήμη για τους κρεμαστούς κήπους της Βαβυλώνας (που δεν έχει επιβεβαιώσει ποτέ η αρχαιολογική έρευνα και δεν αναφέρονται στον Ηρόδοτο και στις βαβυλωνιακές γραπτές πινακίδες). Paul Goukowsky, Essai sur les origines du mythe d’Alexandre, Presses universitaires de Nancy, 1981.→ W. W. Tarn, Alexander the Great: Volume 2, Sources and Studies, Cambridge University Press, 1979. → Encyclopædia Iranica Online, Cleitarchus.